
Narva Linnavalitsuse 04.10.2006 korralduse nr 1203-k 

„Jäähalli aadressil Narvas 26. Juuli tn 4 ruumide kasutusõigusele korraldatud

eelläbirääkimistega pakkumise tulemuste kinnitamine” kehtetuks tunnistamine
1. ASJAOLUD JA MENETLUSE KÄIK

Vastavalt Narva Linnavalitsuse 12.07.2006 korraldusele nr 934-k kuulutas Linnavara- ja majandusamet välja avaliku eelläbirääkimistega pakkumise Jäähalli hoones aadressil 26. Juuli 4 Narvas asuvate ruumide pindalaga 361,3 m2 kasutusõigusele, eesmärgiga korraldada antud ruumides toitluspunkt spordi-,  kultuuri- ja meelelahutusürituste läbiviimise ajal, avada tantsusaal ning spordikaupade müügipunkt. 

Enampakkumise tulemuste põhjal kinnitati Narva Linnavalitsuse 04.10.2006 korraldusega nr 1203-k eelläbirääkimistega pakkumise võitjaks osaühing NARVA CATERING, registrikood 11129458, ning tehti Narva Paemurru Spordikoolile ülesandeks sõlmida osaühinguga NARVA CATERING linnavara kasutusleping vastavalt eelläbirääkimistega pakkumise tingimustele, kooskõlastatud lõplikku pakkumist arvestades.

Vastavalt esitatud pakkumusele kavatses osaühing NARVA CATERING teha linnavarasse järgmised investeeringud:

· 150 000 krooni kuni 30.11.2006. a  - avada 100 istekohaga toitlustuspunkt üldpindalaga   80,0 m2;

· 500 000 krooni kuni 31.10.2006. a  - avada tantsusaal pindalaga 260,0 m² üldpindalaga  260,0 m2;

· 100 000 krooni kuni 30.06.2008. a - avada spordikaupade müügipunkt pindalaga 21,3 m².

Ruumide üürileping pole mõlemast pooltest sõltuvatel asjaoludel seniajani sõlmitud. 

Narva Paemurru Spordikooli juhtkond polnud nõus OÜ NARVA CATERING poolt 2006. aastal esitatud üürilepingu eelnõuga, kuna see oli vastuolus Narva Linnavalitsuse 12.07.2006 korraldusega nr 934-k kinnitatud enampakkumise tulemustega ruumide kasutamise osas. 

Samuti puudusid üürilepingu eelnõus sätted üürniku investeerimiskohustuste kohta.
Ülalnimetatud ruumide kasutamise küsimust arutati Narva Linnavalitsuse linnavarakomisjoni istungil 09.07.2008. a (protokoll nr 7) ning otsustati: 
1. Kuna pole täidetud avaliku eelläbirääkimistega pakkumise tingimused Jäähalli hoones aadressil 26. Juuli 4 Narvas asuvate ruumide kasutusse andmiseks, soovitada Narva Linnavalitsusel tunnistada kehtetuks 04.10.2006. a korraldus nr 1203-k.

2. Linnavara- ja majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Haldusmenetluse seaduse (HMS) § 64 lõike 2 kohaselt haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama.

HMS § 66 lõike 2 punkti 3 kohaselt haldusakti, mis andmise ajal oli õiguspärane, võib tunnistada isiku kahjuks edasiulatuvalt kehtetuks, kui haldusaktiga on seotud lisakohustus ja isik ei ole seda täitnud või sama lõike punkti 4 kohaselt, kui isik ei kasuta haldusakti alusel üleantud raha või asja eesmärgipäraselt. 

HMS § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

MS § 68 lõike 3 kohaselt haldusakt loetakse kehtetuks kehtetuks tunnistamise jõustumise hetkest, kui haldusorgan ei kehtesta teist ajamomenti. 

HMS § 70 lõike 1 kohaselt haldusakt tunnistatakse kehtetuks iseseisva haldusaktiga, mille suhtes kohaldatakse peale käesoleva jao sätete ka muid haldusakti kohta kehtivaid nõudeid.
3. OTSUS

Tunnistada kehtetuks Narva Linnavalitsuse 04.10.2006. a korraldus nr 1203-k „Jäähalli aadressil Narvas 26. Juuli tn 4 ruumide kasutusõigusele korraldatud eelläbirääkimistega pakkumise tulemuste kinnitamine” käesoleva korralduse jõustumise hetkest.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 osaühingule NARVA CATERING.

4.3. Korraldus jõustub seadusega sätestatud korras.

